MotoGP: Binder tweede; Marquez weer as kampioen gekroonSuid-Afrika se Brad Binder in aksie op sy KTM. (Argieffoto: MotoGP.com) Suid-Afrika se Brad Binder (KTM) het Sondag op die Chang-renbaan in Buriram, Thailand, die gaping tussen hom en die twee voorlopers op vanjaar se kampioenskapspunteleer, Alex Marquez (Kalex) en Augusto Fernandez (Kalex), laat krimp toe hy tweede in die Moto2 van die Thaise Grand Prix geëindig het. Die wedren is deur die Italianer Luca Marini (Kalex) gewen; sy eerste oorwinning van die seisoen, met Binder tweede en die Spanjaard Iker Lecuno (KTM) derde. Fernandez en Marquez was onderskeidelik vierde en vyfde. Daar is nog vier wedrenne oor in vanjaar se reeks en Binder (180) is binne trefafstand van Fernandez (184 punte), wat tweede is. Marques is nog geriefklik voor (224). * In die MotoGP het Marc Marquez (Honda) sy oorheersing voortgesit toe hy as 2019 se kampioen gekroon is met nog vier renne oor. Dit is Marquez se sesde titel nadat hy om die laaste draai die Fransman Fabio Quartararo verbysteek het om naelskraap met 0,171 sekondes te seëvier. Maverick Vinales was derde. Marquez (325 punte) is so ver voor Andrea Dovizioso (215) en Alex Rins (167) dat hy nie meer ingehaal kan word nie. * So het die jaers Sondag geëindig: 1. Marc Marquez (Spanje/Honda) 39:36.223, 2. Fabio Quartararo (Frankryk/Yamaha-SRT) +0.171, 3. Maverick Vinales (Spanje/Yamaha) +1.380, 4. Andrea Dovizioso (Italië/Ducati) +11.218, 5. Alex Rins (Spanje/Suzuki) +11.449, 6. Franco Morbidelli (Italië/Yamaha-SRT) +14.466, 7. Joan Mir (Spanje/Suzuki) +18.729, 8. Valentino Rossi (Italië/Yamaha) +19.162, 9. Danilo Petrucci (Italië/Ducati) +23.425, 10. Takaaki Nakagami (Japan/Honda-LCR) + 29.423. Kampioenskapspuntelys: 1. Marc Marquez (Honda) 325, 2. Andrea Dovizioso (Ducati) 215, 3. Alex Rins (Suzuki) 167, 4. Maverick Vinales (Yamaha) 163, 5. Danilo Petrucci (Ducati) 162, 6. Valentino Rossi (Yamaha) 145, 7. Fabio Quartararo (Yamaha-SRT) 143, 8. Jack Miller (Ducati-Pramac) 119, 9. Cal Crutchlow (Honda-LCR) 102, 10. Franco Morbidelli (Yamaha-SRT) 90.